  Туспуктэм: Татьяна Пунгина Майя Бывальцева 2022-тӥ арын Удмуртиын нырысьсэ 1 миллион квадрат метр улон инты пуктозы но уже кутозы. Со сярысь элькунысь лэсьтӥськонъя министерстволэн пресс-службаез ивортӥз. Улон интыез уже кутонъя Удмуртия Приволжск федерал округын нырысетӥ инты басьтэ, кыкетӥ интыын – Чувашия. Туэ 8 толэзь ӵоже элькунамы 964 сюрс квадрат метр улон инты уже кутэмын. Кылем арысь та вакытэн ик ӵошатыса, со 86 процентлы тросгес. Нимаз коркаос 5 сюрс 60 мында пусъемын. Миым кык поллы ичигес вал. 40 трос этажъем коркаос пуктэмын, со пӧлысь Ижкарын – 28, Дэри ёросын – укмыс. Недвижимостья рынок 7 сюрс квартиралы йылӥз, но улон интылы кулэяськон элькунын туж бадӟым на. Та дыре Удмуртиын трос этажъем 125 корка пуктӥське. Со пӧлысь 19-эз туэ уже кутэмын луоз. Ньыль сюрслэсь трос семьяос корка пыронзэс Выль арен ӵош пусйыны быгатозы. Тодэ вайытом, 2021-тӥ арын Удмуртиын 841,4 сюрс квадрат метр улон инты пуктӥзы. Тегъёс: Удмуртия лэсьтӥськон улонинты  